open-index/open-wikipedia-markdown huggingface dataset:
Γευγελή

Η **Γευγελή** είναι πόλη της  Βόρειας Μακεδονίας και έδρα του ομώνυμου δήμου που υπάγεται στη Νοτιοανατολική Περιφέρεια.

## Ιστορικές αναφορές
Οι πρώτες γραπτές αναφορές για την πόλη με το σημερινό της όνομα «Γευγελή» υπάρχουν από το 1690. Στις 20 Νοεμβρίου 1715 διατάχθηκε με Σουλτανικό φιρμάνι η είσπραξη κεφαλικού φόρου και εκ των Ελλήνων (Γιουνάν), πλην των μουσουλμάνων της Γευγελής.

Κατά την περίοδο της τουρκοκρατίας υπήρχε σημαντική ελληνική κοινότητα με σχολείο, ναούς κ.α. Η πόλη υπήρξε ένα από τα σημαντικότερα κέντρα του Ελληνισμού έως το 1912. Οι κάτοικοι της περιοχής Γευγελής συμμετείχαν στην Επανάσταση του 1821. Οι Γευγελιώτες συμμετείχαν επίσης, στη Μακεδονική Επανάσταση του 1878, ζητώντας επίμονα οπλισμό από το Ελληνικό προξενείο Θεσσαλονίκης.

Κατά το Μακεδονικό Αγώνα, ο *Δημοσθένης Κύρου* συντονίζε και οργάνωνε την άμυνα των Ελλήνων σε όλη την περιοχή. Στη Γευγελή επίσης, ενεργοποιήθηκαν τα σώματα των *[[Χρήστος Δέλλιος|Χρήστου Δέλλιου]]* και *[[Σίμος Μάλιος|Σίμου Μάλιου]]*. Γευγελιώτης ήταν ο Γεώργιος Βαφόπουλος, ο ποιητής «*της [[Μακεδονία (διαμέρισμα)|Μακεδονίας]]*». Γευγελιώτης ήταν και ο καλαθοσφαιριστής, προπονητής και βουλευτής Γιάννης Ιωαννίδης.

Οι Βλάχοι της Γευγελής έλαβαν μέρος, στο 28ο Αντάμωμα των Βλάχων, στην Καλαμπάκα, τον Ιούνιο του 2012 και έκτοτε συμμετέχουν σε όλα τα Πανελλήνια Ανταμώματα των Βλάχων.

## Πληθυσμιακά στοιχεία
Ο D.M. Brankoff γραμματέας του βουλγαρικού εξαρχάτου δεν κάνει καμιά αναφορά στην παρουσία Μουσουλμάνων ούτε Σέρβων αλλά αθιγγάνων αποκαλώντας όλους τούς εξαρχικούς Βουλγάρους το 1905, ενώ ο Παναγιώτης Χαλκιόπουλος, επίτροπος και αυτός της Ιεράς Συνόδου αλλά και δικαστικός και μέλος του Συμβουλίου Επικρατείας αναφέρεται και σε εξαρχικούς, Σέρβους και Μουσουλμάνους.

thumb|right|300px|Η Φιλόπτωχος Αδελφότητα Γευγελής  

## Αξιόλογοι Γευγελιώτες
* Χρήστος Δέλλιος, Μακεδονομάχος οπλαρχηγός
* Βασίλειος Τσορλίνης, Μακεδονομάχος
* Γεώργιος Βαφόπουλος, ποιητής
*Γιάννης Ιωαννίδης, καλαθοσφαιριστής, προπονητής καλαθοσφαίρησης, πολιτικός

## Παραπομπές


## Εξωτερικοί σύνδεσμοι

* Οπτικοακουστικό υλικό
* Επίσημη ιστοσελίδα Δήμου Γεύγελης. 


Κατηγορία:Λήμματα που χρειάζονται αναφορά αριθμού σελίδας
Κατηγορία:Πόλεις της Βόρειας Μακεδονίας
Κατηγορία:Δήμος Γευγελής
Κατηγορία:Συνοριακές διελεύσεις Ελλάδας-Βόρεια Μακεδονίας
Ταύρος (οροσειρά)

thumb|right|350px|Η οροσειρά του Ταύρου στη νοτιοανατολική πλευρά της Τουρκίας.

Η **οροσειρά του Ταύρου** (· ) είναι ογκώδες σύμπλεγμα βουνών που βρίσκεται στη νοτιοανατολική Τουρκία, κοντά στη θάλασσα. Στο κομμάτι της Κιλικίας βρίσκεται βόρεια από τα Άδανα και τη Μερσίνη, αλλά υπάρχουν επίσης σημαντικά τμήματα και προς τα ανατολικά (μέχρι τον Ευφράτη ποταμό) αλλά και προς δυτικά, με συνολικό πλάτος 600 χλμ. Υπάρχουν αρκετές κορυφές με ύψος πάνω από 3.000 μέτρα και το ψηλότερό της σημείο είναι στα 3.756 μέτρα.

## Γεωλογία
Η οροσειρά του Ταύρου σχηματίστηκε από τη σύγκρουση της αφρικανικής και της ευρασιατικής τεκτονικής πλάκας. Το κυρίαρχο υποκείμενο πέτρωμα είναι ο ασβεστόλιθος. Στα βουνά Αλανταγλάρ και Μπολκάρ, ο ασβεστόλιθος έχει διαβρωθεί για να σχηματίσει καρστικά τοπία με καταρράκτες, υπόγεια ποτάμια και μερικά από τα μεγαλύτερα σπήλαια της Ασίας. Ο ποταμός Μέλας πηγάζει στις νότιες πλαγιές της οροσειράς Μπεϊνταγλάρι.

## Κλίμα
Τα όρη έχουν μεσογειακό κλίμα, με ξηρά καλοκαίρια και βροχερούς χειμώνες. Οι θερμοκρασίες ποικίλλουν ανάλογα με το υψόμετρο, με θερμούς χειμώνες στις χαμηλότερες παράκτιες πλαγιές και κρύους χειμώνες στα ψηλά βουνά και στο εσωτερικό.

## Παραπομπές


## Εξωτερικοί σύνδεσμοι
* 
* Φωτογραφικό υλικό της NASA 
* Χάρτης των βουνών της Τουρκίας 
* Η οροσειρά του Ταύρου  
* Livius.org: Taurus  

Κατηγορία:Οροσειρές της Τουρκίας
Ακτινοβακτήρια

Τα **Ακτινοβακτήρια** (παλαιά ονομασία **Ακτινομύκητες**) είναι συνομοταξία βακτηρίων που χαρακτηρίζονται από τα υψηλά ποσοστά ζευγών γουανίνης-κυτοσίνης (G+C) στο γονιδίωμά τους και από τη νηματοειδή μορφή ανάπτυξής τους. Το ποσοστό G+C κυμαίνεται, για τα περισσότερα ακτινοβακτήρια, μεταξύ 63% και 78%. Χαρακτηριστικό γένος αυτής της ομάδας είναι οι στρεπτομύκητες από τους οποίους παράγονται χρήσιμα αντιβιοτικά (στρεπτομυκίνη, τετρακυκλίνη κ.ά.).

## Ανάπτυξη
Η ανάπτυξη αυτής της ομάδας των βακτηρίων συνίσταται στο σχηματισμό αποικιών με μορφή διακλαδιζόμενων νηματίων που ονομάζονται (ελλείψει άλλης ορολογίας) *[[μυκήλιο|μυκήλια]]*. Βέβαια, τα μυκήλιά τους είναι βακτηριακών μεγεθών και διακρίνονται από τα πιο ευμεγέθη των μυκήτων. Σε αυτόν τον τρόπο ανάπτυξης οφείλεται και η παλαιότερη «παραπλανητική» ονομασία τους ως ακτινομύκητες αφού δεν είναι μύκητες αλλά βακτήρια.  Μια άλλη ομοιότητα με τους μύκητες είναι ότι τα περισσότερα ακτινοβακτήρια σχηματίζουν σπόρια.

## Βιβλιογραφία

*Madigan M., Martinko J., Parker J., *Brock: Βιολογία των μικροοργανισμών*, απόδοση στα ελληνικά από Γεωργακόπουλο, Διαλλινά, Ζαχαριουδάκη, Καραγκούνη-Κύρτσου, Κοκκορογιάννη, Φριλίγγο, Χατζηλουκά, Χριστιά. Πανεπιστημιακές εκδόσεις Κρήτης, Ηράκλειο, 2005. ISBN 960-524-199-4.


Κατηγορία:Θετικά κατά Gram βακτήρια
Εξίσωση Πουασόν

Στα μαθηματικά, η **εξίσωση Πουαόν** (*Poisson*) είναι μια μερική διαφορική εξίσωση με ευρεία εφαρμογή στην ηλεκτροστατική, τη μηχανολογία και τη θεωρητική φυσική. Έχει πάρει το όνομά της από το Γάλλο μαθηματικό, γεωμέτρη και φυσικό  Σιμεόν Πουαόν (Siméon Denis Poisson).

## Εξίσωση ορισμού στον ηλεκτρομαγνητισμό

Οι βασικές εξισώσεις του Ηλεκτρομαγνητισμού είναι:
* \mathbf{\nabla}\cdot\mathbf{E}=\frac{\rho}{\epsilon_0}
*\mathbf{\nabla}\times\mathbf{E}=\mathbf{0}

Συνδυάζοντας τις δύο αυτές σχέσεις προκύπτει η εξίσωση Πουασόν:

* \nabla^2 \phi = - \frac{\rho}{\epsilon_0}

όπου:

*\rho(\mathbf{r}) είναι η συνάρτηση κατανομής του φορτίου μέσα στον όγκο της πηγής
*\epsilon_0 = \frac{1}{\mu_0 c^2} ≈ 8.854187817×10−12 F/m είναι η διηλεκτρική σταθερά του κενού

## Χρήση

Η εξίσωση αποτελεί από μαθηματική άποψη την θεμελιώδη εξίσωση του ηλεκτροστατικού πεδίου. Από αυτήν την εξίσωση, όταν είναι γνωστή η κατανομή των φορτίων, μπορεί να υπολογιστεί το βαθμωτό δυναμικό φ και επομένως η ένταση του ηλεκτρικού πεδίου.

Η εξίσωση Πουασόν έχει εφαρμογή και στα βαρυτικά δυναμικά. Οι βαρυτικές δυνάμεις μοιάζουν με τις ηλεκτρικές διότι και οι δυο είναι κεντρικές και ακολουθούν το νόμο των αντιστρόφων τετραγώνων, είναι δηλαδή αντιστρόφως ανάλογες του τετραγώνου της απόστασης.

Η εξίσωση Πουασόν για την βαρύτητα είναι

* \nabla^2 \phi = 4\pi G\rho_m     

όπου πλέον το βαρυτικό δυναμικό εξαρτάται από την *πυκνότητα μάζας*, ρm. Για ρm=0 η εξίσωση ανάγεται στην εξίσωση Λαπλάς:

* \nabla^2 \phi =0

Ο Αϊνστάιν στην Γενική Θεωρία της Σχετικότητας (ΓΘΣ) γενίκευσε την εξίσωση του Πουασόν στις
εξισώσεις πεδίου της ΓΘΣ.

## Εξωτερικοί σύνδεσμοι
*Norbert Dragon, ''Σημειώσεις και επεξηγήσεις για το πανεπιστημιακό μάθημα των μεθόδων υπολογισμού φυσικής'' 

## Παραπομπές

Κατηγορία:Ηλεκτροστατική
Κατηγορία:Διαφορικές εξισώσεις
Κατηγορία:Μαθηματική φυσική
Χωρητικότητα (ηλεκτρισμός)

Στον ηλεκτρομαγνητισμό **χωρητικότητα** ονομάζεται το ποσό του φορτίου Q που αποθηκεύεται ανά μονάδα διαφοράς δυναμικού. Είναι χαρακτηριστικό μέγεθος σε ειδικές διατάξεις αποθήκευσης φορτίου και ηλεκτρικής ενέργειας που ονομάζονται πυκνωτές.

__TOC__
## Εξίσωση ορισμού
350px|μικρογραφία|Η σχέση του φορτίου συναρτήσει της διαφοράς δυναμικού. Η κλίση της ευθείας είναι η ηλεκτρική χωρητικότητα.

Όταν ένας πυκνωτής φέρει σε καθέναν από τους οπλισμούς του φορτίο *Q* και αποκτά δυναμικό *V*, τότε η χωρητικότητά του ορίζεται σαν:

C=\frac{Q}{V}

## Μονάδα μέτρησης
Η μονάδα μέτρησης στο διεθνές Σύστημα Μονάδων SI είναι το Φαράντ και συμβολίζεται με το F. Από την παραπάνω εξίσωση ορισμού προκύπτει ότι 1 F = 1 Coulomb / Volt

## Φυσική σημασία
Η χωρητικότητα αν και ορίζεται συναρτήσει του ηλεκτρικού φορτίου και της διαφοράς δυναμικού συνήθως δεν εξαρτάται από αυτά τα δύο μεγέθη και είναι σταθερή, δηλαδή είναι η σταθερά αναλογίας μεταξύ αυτών των δύο μεγεθών, όπως η ηλεκτρική αντίσταση ενός αντιστάτη είναι η σταθερά αναλογίας μεταξύ της διαφοράς δυναμικού και της έντασης του ηλεκτρικού ρεύματος.

Η *χωρητικότητα* στον ηλεκτρισμό εκφράζει πόσο φορτίο αποθηκεύει μια συσκευή. Το φορτίο αυτό εξαρτάται από τη διαφορά δυναμικού. Ωστόσο, σχεδόν σε κάθε διάταξη υπάρχει μια μέγιστη ποσότητα φορτίου που μπορεί να αποθηκευτεί, η οποία αν ξεπεραστεί θα καταστραφεί η διάταξη. Αυτή η μέγιστη ποσότητα ονομάζεται *μέγιστο φορτίο*. Αν η διαφορά δυναμικού γίνει πολύ μεγάλη και ο πυκνωτής λόγω της γραμμικής σχέσης της με το φορτίο θα χρειαζόταν να αποκτήσει φορτίο μεγαλύτερο από το μέγιστο, συνήθως *εκσπάει σπινθήρας* μεταξύ των οπλισμών, ώστε να χαθεί φορτίο και ηλεκτρική ενέργεια. Σε αυτό το φαινόμενο οφείλονται οι αστραπές και οι κεραυνοί.

## Υπολογισμός
Οι πυκνωτές συνήθως έχουν σταθερή χωρητικότητα, άρα μια αξιόπιστη μέτρηση του φορτίου για δεδομένη τάση είναι αρκετή. Η χωρητικότητα εξαρτάται και από τα γεωμετρικά χαρακτηριστικά. Ένας μάλλον πιο εύκολος υπολογισμός της χωρητικότητας ενός πυκνωτή είναι από τα γεωμετρικά του χαρακτηριστικά. Έτσι:

μικρογραφία|Παραλληλεπίπεδος πυκνωτής. 1:Οπλισμοί, 2: διηλεκτρικό υλικό, 3: ακροδέκτες του πυκνωτή
C=\epsilon_r \epsilon_0 \frac{A}{d}

όπου:

* C είναι η χωρητικότητα του πυκνωτή μετρημένη σε Φαράντ
* A είναι το εμβαδόν της περιοχής αλληλοκάλυψης μεταξύ των δύο οπλισμών του πυκνωτή. Αριθμητικά συμπίπτει με το εμβαδόν του μικρότερου από τους 2 οπλισμούς και μετρείται σε τετραγωνικά μέτρα.
* \epsilon_r είναι η διηλεκτρική σταθερά του υλικού που βρίσκεται στον χώρο ανάμεσα στους δυο οπλισμούς του πυκνωτή. Η τιμή της σταθεράς για το κενό είναι 1.
* \epsilon_0 είναι η διαπερατότητα του κενού, με τιμή \epsilon_0 = 8.854x10^{-12} \frac{F}{m}
* d είναι η απόσταση μεταξύ των οπλισμών και μετράται σε μέτρα.

## Εξωτερικοί σύνδεσμοι
* 

Κατηγορία:Ηλεκτρομαγνητισμός
Κατηγορία:Ηλεκτρικά κυκλώματα
Ομοσπονδία

Ο όρος **ομοσπονδία** μπορεί να αναφέρεται:
*Σε ένα ομοσπονδιακό κράτος
*Στην Ομοσπονδία (Αμερικανικός Εμφύλιος) πολιτειών των ΗΠΑ, κατά την περίοδο του Αμερικανικού Εμφυλίου Πολέμου
Χαράλαμπος Ανδρέου

Ο **Χαράλαμπος Ανδρέου** ή **Πάμπης Ανδρέου** (Αμμόχωστος, 16 Ιουνίου 1967) είναι Κύπριος πρώην ποδοσφαιριστής (επιθετικός).

## Καριέρα
Ξεκίνησε και τελείωσε την καριέρα του στη Νέα Σαλαμίνα Αμμοχώστου. Αγωνίστηκε για πρώτη φορά το 1987 με τη Νέα Σαλαμίνα και παρέμεινε στην ίδια ομάδα για 10 χρόνια. Στα χρόνια αυτά κατέκτησε ένα κύπελλο (1989-1990) -σκοράροντας στον τελικό- και μια ασπίδα (1990). Επίσης συμμετείχε  με τη Νέα Σαλαμίνα στα προκριματικά του  κυπέλλου Ουέφα (1990), συμμετοχή η οποία ήταν η πρώτη του σε ευρωπαϊκό παιχνίδι.
 
Το 1997 μεταγράφηκε στην Ανόρθωση Αμμοχώστου για δύο χρόνια. Τις χρονιές αυτές κατέκτησε 2 πρωταθλήματα(1997-1998,1998-1999), ένα κύπελλο (1998) και μία ασπίδα (1998). Επίσης συμμετείχε σε αγώνες Τσάμπιονς Λιγκ και κυπέλλου Ουέφα.

Το 1999 επέστρεψε στη Νέα Σαλαμίνα, παραμένοντας εκεί μέχρι το 2003, οπότε και τερμάτισε την καριέρα του. Είναι ο πρώτος σκόρερ (125 γκολ) όλων των εποχών για τη Νέα Σαλαμίνα, έχοντας πάνω από 200 συμμετοχές με την ομάδα αυτή, σε όλες τις διοργανώσεις. 

Την περίοδο 1994-1995 αναδεικνύθηκε **[[Πρώτοι σκόρερ Α΄ κατηγορίας ποδοσφαίρου ανδρών Κύπρου|πρώτος σκόρερ]]** του κυπριακού πρωταθλήματος με 25 τέρματα  με την ομάδα της Νέας Σαλαμίνας.

Τον Ιούλιο του 2006 βραβεύτηκε ως ο ποδοσφαιριστής με τις περισσότερες κατακτήσεις του Επάθλου Ήθους, Τέχνης και Αρετής για την περίοδο 1998-1999 

## Διεθνής καριέρα
Από το 1992 μέχρι το 1997 συμμετείχε στην Εθνική Kύπρου. Συνολικά έχει 23 συμμετοχές  και έχει πετύχει 2 γκολ .

## Ευρωπαϊκές συμμετοχές

## Τίτλοι
* **2 [[Α΄ Εθνική ποδοσφαίρου Κύπρου|Πρωταθλήματα Κύπρου]]** (1998,1999)
* **2 [[Κύπελλο Κύπρου (ποδόσφαιρο ανδρών)|Κύπελλα Κύπρου]]** (1990,1998) 
* **2 [[Ασπίδα ΚΟΠ|Κυπριακές Ασπίδες]]** (1990, 1998)

## Παραπομπές


## Βιβλιογραφία
*
*
*

## Πηγές
*
*

## Εξωτερικοί σύνδεσμοι

* playerhistory.com
* national-football-teams
* Συνέντευξη Πάμπη Ανδρέου στην ιστοσελίδα του συνδέσμου φιλάθλων της Νέας Σαλαμίνας

Κατηγορία:Επιθετικοί ποδοσφαιριστές
Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Νέας Σαλαμίνας
Κατηγορία:Χρήση προτύπου Πληροφορίες ποδοσφαιριστή χωρίς ύψος
Κατηγορία:Ποδοσφαιριστές Α΄ κατηγορίας Κύπρου
Εξίσωση Λαπλάς

μικρογραφία|Ο Πιερ-Σιμόν ντε Λαπλάς μελέτησε για πρώτη φορά τις ιδιότητές αυτής της μερικής διαφορικής εξίσωσης το 1786
Η **εξίσωση Λαπλάς** (ή με τη λατινική ορθογραφία **εξίσωση Laplace**) είναι η εξίσωση \nabla^2 \phi = 0 ή γράφεται ισοδύναμα με τον τελεστή Λαπλάς \Delta \phi = 0. Η εξίσωση ονομάζεται έτσι προς τιμή του Πιέρ Σιμόν Λαπλάς. Οι λύσεις της εξίσωσης ονομάζονται αρμονικές συναρτήσεις. Τυπικές λύσεις της εξίσωσης είναι οι τριγωνομετρικές συναρτήσεις ημίτονο και συνημίτονο.

Όταν η συνάρτηση \phi αναπαριστά ηλεκτρικό δυναμικό και δεν υπάρχουν φορτία στο χώρο (άρα ρ=0), τότε η εξίσωση Λαπλάς είναι ειδική περίπτωση της εξίσωσης Πουασόν. Η εξίσωση Λαπλάς ισχύει για κάθε συνάρτηση δυναμικού από οποιαδήποτε κατανομή φορτίου και αν προέρχεται και δείχνει ότι δεν μπορεί να πάρει ακραίες τιμές σε σημεία του χώρου στα οποία δεν υπάρχουν φορτία.

## Βιβλιογραφία - Πηγές
* Stephenson G., *Εισαγωγή στις Μερικές Διαφορικές Εξισώσεις*, Έκδοση της Ελληνικής Μαθηματικής Εταιρείας, 1987

Κατηγορία:Ανάλυση Φουριέ
Κατηγορία:Διαφορικές εξισώσεις
Κατηγορία:Αρμονικές συναρτήσεις
Κύπελλο Βελγίου (ποδόσφαιρο ανδρών)

To **Κύπελλο Βελγίου** (γαλλικά: *Coupe de Belgique*, ολλανδικά: *Beker van België*, γερμανικά: *Belgischer Fußballpokal*) είναι η δεύτερη σε ενδιαφέρον ετήσια ποδοσφαιρική διοργάνωση που γίνεται στο Βέλγιο και διεξάγεται με σύστημα νοκ-άουτ. Ξεκίνησε το 1911 και διοργανώνεται από τη Βασιλική Βελγική Ποδοσφαιρική Ομοσπονδία. Η διοργάνωση είναι γνωστή και ως Croky Cup, λόγο της υφιστάμενης χορηγίας από την Croky.

## Ιστορία
Η πρώτη διοργάνωση κυπέλλου στο Βέλγιο έγινε την περίοδο 1907-08. Όμως, οι ομάδες που συμμετείχαν δεν ήταν ποδοσφαιρικοί σύλλογοι αλλά μικτές επαρχιών. Η Δυτική Φλάνδρα κέρδισε με 6–2 την Αμβέρσα. Την επόμενη χρονιά, η Αμβέρσα κέρδισε τη Βραβάντη με 5–2. Το κύπελλο στη συνέχεια αναστέλλεται για δύο χρόνια.

Το Κύπελλο με τη συμμετοχή συλλόγων ξεκίνησε την περίοδο 1911-12 με πρώτη νικήτρια τη Ρασίνγκ Βρυξελλών. Σύντομα διακόπηκε λόγω του Α΄ Παγκοσμίου Πολέμου. Η διακοπή κράτησε ως το 1926. Όμως, δεν κατάφερε να κερδίσει την προτίμηση των δημοφιλών συλλόγων και διακόπηκε ξανά. Προπολεμικά ξανάγινε μόνο άλλη μια σεζόν, το 1934-35, και μεταπολεμικά τρεις σεζόν, 1953 ως 1956.

Οριστικά ξανάρχισε το 1964, λόγω του κινήτρου της συμμετοχής του κατόχου στο Κύπελλο Κυπελλούχων Ευρώπης κι έκτοτε διεξάγεται συνεχώς. Από τον Ιανουάριο του 2008 αποκαλούνταν *Cofidis Cup* για εμπορικούς λόγους. Από το 2015, η διοργάνωση μετονομάστηκε σε Croky Cup, λόγο της χορηγίας από την Croky. 

## Τελικοί
### Διάστημα 1911 ως 1956

### Διάστημα 1964 ως 1999

### Διάστημα 2000 ως σήμερα

## Τίτλοι ανά σύλλογο

Πολυνίκης σύλλογος είναι η Κλαμπ Μπρυζ με 12 τίτλους σε 20 τελικούς κι ακολουθούν η ΡΣΚ Άντερλεχτ με 9 σε 15 τελικούς και η Σταντάρ Λιέγης με 8 σε 18 τελικούς.

## Παραπομπές


## Πηγές
* Οι κυπελλούχοι Βελγίου e-soccer.gr

## Εξωτερικοί σύνδεσμοι
* 

Κύπελλο
Βελγιο
Ταινία μικρού μήκους

**Ταινία μικρού μήκους** λέγεται το κινηματογραφικό έργο μικρής διαρκείας, ανεξαρτήτως του περιεχομένου του ή του καλλιτεχνικού του είδους. Ο ορισμός της ταινίας μικρού μήκους καθιερώθηκε, όταν τα κινηματογραφικά έργα μεγάλου μήκους έγιναν το κύριο τμήμα των προβολών στους κινηματογράφους.

## Ιστορική αναδρομή.
Στις αρχές  της κινηματογραφικής τέχνης, τα έργα ήταν όλα μικρού μήκους, αφού τα μέσα που υπήρχαν τότε ήταν πολύ περιορισμένα. Από αυτήν την άποψη, όλα τα έργα του πρώιμου σινεμά ήταν ταινίες μικρού μήκους. Αντ' αυτού, όμως,     στα πρώιμα έργα έχουμε μια άλλη διαφοροποίηση, με βάση την διαίρεση του έργου σε επιμέρους ταινίες, τις λεγόμενες «πράξεις». Ως "πράξη" χαρακτηρίζεται το φιλμ που περιέχει ένα μέρος του έργου και είναι τυλιγμένο σε δική του ροδέλα. Έτσι, έχουμε έργα της εποχής εκείνης με μία ή και δύο «πράξεις».

Μέχρι την δεκαετία του 1970 οι ταινίες μικρού μήκους προβάλλονταν πριν από το κυρίως έργο. Μετά, σιγά σιγά καταργήθηκαν, δίνοντας την θέση τους στην διαφήμιση.

## Διάρκεια
Οι ταινίες μικρού μήκους διαρκούν συνήθως 30 λεπτά το πολύ, αν και το κριτήριο αυτό δεν είναι πάντα ασφαλές. Σε μερικά φεστιβάλ ταινιών μικρού μήκους δίνονται περισσότερα λεπτά, π.χ. η Αμερικανική Ακαδημία Κινηματογραφικών Τεχνών και Επιστημών επιτρέπει μέχρι και 40 λεπτά. Το Διεθνές φεστιβάλ κινηματογράφου στο Βερολίνο, αντίθετα, επιτρέπει διάρκεια μεταξύ 15 και 30 λεπτών. Το Γερμανικό Βραβείο Κινηματογράφου επιτρέπει από 7 ως 30 λεπτά.

## Βιβλιογραφία
* Κώστα Σταματόπουλου:"η ταινία μικρού μήκους σε αναζήτηση ταυτότητας"  περιοδική έκδοση του ΙΟΜ "Συχνότητες"  Τέυχος 7, 2009 
* Frank Becher: *Kurzfilmproduktion*. UVK, Konstanz 2007, ISBN 3-86764-002-5
* Katrin Heinrich: *Der Kurzfilm. Geschichte, Gattungen, Narrativik*. Coppi, Alfeld (Leine) 1997, ISBN 3-930258-42-0
* Peter Kremski: *Überraschende Begegnungen der kurzen Art. Gespräche über den Kurzfilm*. Schnitt, Köln 2005, ISBN 3-9806313-5-4
## Εξωτερικοί σύνδεσμοι
* Deutscher Kurzfilmpreis 
* Das Kurzfilmmagazin des Bundesverbandes Deutscher Kurzfilm
* Kurzfilm im Kino
* Portal zum Kurzfilm: Kinoverleih, Vertrieb, DVD Download Shop
* Tournee Deutscher Kurzfilmpreis unterwegs
Πρωτάθλημα ποδοσφαίρου Βελγίου

Η **Πρώτη Κατηγορία Α** (ολλανδικά: *Eerste klasse A*, γαλλικά: *Division 1A*, γερμανικά: *Erste Division A*) είναι η κορυφαία ποδοσφαιρική διασυλλογική διοργάνωση στο Βέλγιο. Συστάθηκε το 1895 και διοργανώνεται από την Pro League. . Αναφέρεται ως *Jupiler Pro League* για εμπορικούς λόγους.

## Ιστορία
Το ποδοσφαιρικό πρωτάθλημα στο Βέλγιο ξεκίνησε την περίοδο 1895/1896, με πρωτοβουλία της Βασιλικής Βελγικής Ποδοσφαιρικής Ομοσπονδίας. Στην πρώτη διοργάνωση μετείχαν επτά σύλλογοι: Αντβέρπ, Μπρυζ, Λιέγη, Ρασίνγκ Βρυξελλών, Λεοπόλντ Βρυξελλών, Σπορτίνγκ Βρυξελλών και Ουνιόν ντ'Ιζέλ. Πρώτη πρωταθλήτρια αναδείχθηκε η Λιέγη, η οποία μαζί με τη Ρασίνγκ μοιράστηκαν τους πρώτους τίτλους, ενώ τη δεκαετία του 1900 κυριάρχησε η Ουνιόν Σαιντ-Ζιλουάζ με 6 τίτλους.

Το 1898-99 δημιουργήθηκε και δεύτερος όμιλος αλλά το 1900-01 οι δύο όμιλοι συγχωνεύτηκαν. Από το 1901 ως 1904 είχαμε πάλι δύο ομίλους και πλέι-οφ των τεσσάρων πρώτων (δύο από κάθε όμιλο) για την ανάδειξη πρωταθλητή. Το 1904-05 οι όμιλοι συγχωνεύτηκαν και το 1905-06 δημιουργήθηκε και Δεύτερη Κατηγορία. Το 2016, το πρωτάθλημα μετονομάστηκε σε Πρώτη Κατηγορία Α.

Τους περισσότερους τίτλους έχει κατακτήσει η Άντερλεχτ (34) και ακολουθεί σε μεγάλη απόσταση η Κλαμπ Μπρυζ (19). Η Ουνιόν Σεν-Ζιλουάζ είναι η τρέχουσα κάτοχος του τίτλου για το 2025. 

## Αριθμός ομάδων
Στην μακροχρόνια πορεία της η βελγική Α΄ Κατηγορία διεξήχθη με ποικίλο αριθμό ομάδων. Έτσι έχουμε:

* 1895-1896: 7 ομάδες
* 1896-1898: 6 ομάδες
* 1898-1900: δύο όμιλοι (πλέι-οφ)
* 1900-1901: 9 ομάδες
* 1901-1904: δύο όμιλοι (πλέι-οφ)
* 1904-1905: 11 ομάδες
* 1905-1908: 10 ομάδες (δημιουργία και Β΄ κατηγορίας) 
* 1908-1921: 12 ομάδες 
* 1921-1942: 14 ομάδες 
* 1942-1945: 16 ομάδες 
* 1945-1947: 19 ομάδες 
* 1947-1974: 16 ομάδες 
* 1974-1975: 20 ομάδες 
* 1975-1976: 19 ομάδες 
* 1976-2009: 16 ομάδες
* 2009-2022: 18 ομάδες

## Ονομασία πρωταθλήματος
Το ποδοσφαιρικό πρωτάθλημα του Βελγίου είχε τις ακόλουθες επίσημες ονομασίες κατά περιόδους:

* 1895-1904: Κύπελλο του Πρωταθλητή (γαλ.: *Coupe de Championnat*) 
* 1904-1926: Α΄ Κατηγορία (*Division I*) 
* 1926-1952: Ντιβιζιόν Ντ'Ωνέρ (*Division d'Honneur*) 
* 1952-1993: Α΄ Κατηγορία (*Division I*)
* 1993-2008: Jupiler League (με ονομασία χορηγού)
* 2008-τώρα: Jupiler Pro League (με ονομασία χορηγού)

## Πρωταθλητές

## Τίτλοι ανά σύλλογο

## Λογότυπο
Το 2017 η Pro League παρουσίασε ένα νέο λογότυπο, το οποίο αντικατέστησε το προηγούμενο. Παρέμεινε η αναγραφή «Jupiler Pro League» λόγο της υφιστάμενης χορηγίας από την AB InBev.

## Παραπομπές


## Εξωτερικοί σύνδεσμοι

* Οι πρωταθλητές Βελγίου
* Πρώτοι σκόρερ ανά περίοδο

Πρωταθλημα
Κατηγορία:Ανώτατα εθνικά ποδοσφαιρικά πρωταθλήματα
Δύναμη Λαπλάς

μικρογραφία|Κανόνας τριών δακτύλων του δεξιού χεριού

Στον ηλεκτρομαγνητισμό, όταν ένας αγωγός διαρρέεται από ηλεκτρικό ρεύμα και βρίσκεται μέσα σε μαγνητικό πεδίο, τότε ασκείται σε αυτόν η λεγόμενη **δύναμη Λαπλάς**. Η δύναμη αυτή \vec{F}_L δίνεται από τον τύπο
:\vec{F}_L = \ell \cdot \vec{I}  \times \vec{B},
με \vec{I} είναι η διεύθυνση του ρεύματος στον αγωγό, \vec{B} είναι η διεύθυνση του μαγνητικού πεδίου, \ell το μήκος του αγωγού και \times είναι το το εξωτερικό γινόμενο.

Η δύναμη Λαπλάς αποτελεί τη συνισταμένη των δυνάμεων Λόρεντζ πάνω στα φορτία του αγωγού.

Η φορά της δύναμης βρίσκεται με τον μνημονικό κανόνα των τριών δακτύλων του δεξιού χεριού.

Πήρε το όνομά της από τον Γάλλο μαθηματικό Πιερ Σιμόν Λαπλάς.

## Παραπομπές


Δυναμη Λαπλας
Πρωτάθλημα καλαθοσφαίρισης Γ' εθνικής κατηγορίας ανδρών 2000-2001

**Γ' Ανδρών 2000-2001** 

Η πρώτη φάση της διοργάνωσης διήρκεσε από τις 22 Οκτωβρίου 2000 έως τις 28 Ιανουαρίου 2001. Η δεύτερη φάση ξεκίνησε στις 4 Φεβρουαρίου και ολοκληρώθηκε στις 20 Μαΐου 2001.


20px|Γ **Βαθμολογία 1ου Ομίλου Βορρά** 20px|Γ






20px|Γ **Βαθμολογία 2ου Ομίλου Βορρά** 20px|Γ






20px|Γ **Βαθμολογία 1ου Ομίλου Νότου** 20px|Γ






20px|Γ **Βαθμολογία 2ου Ομίλου Νότου** 20px|Γ





**Εξωτερικοί σύνδεσμοι**
*Βαθμολογία και Πρόγραμμα Πρωταθλημάτων 2000-01 στην επίσημη ιστοσελίδα της ΕΟΚ.



Κατηγορία:Γ εθνική κατηγορία καλαθοσφαίρισης ανδρών
Πρωταθλημα Ελλαδος Γ Ανδρων 2000 2001
Πρωταθλημα Ελλαδος Γ Ανδρων 2000 2001
Περιοδοντίτιδα

**Περιοδοντίτιδα** ονομάζεται η φλεγμονώδης αντίδραση των στηρικτικών περιοδοντικών ιστών, που έχει ως αποτέλεσμα την προοδευτική απώλεια πρόσφυσης, απώλεια φατνιακού οστού, σχηματισμό περιοδοντικών θυλάκων και υφίζησης των ούλων.

**Κλινικά ευρήματα** της **περιοδοντίτιδας**

# Παρουσία υπερουλικής και υποουλικής πλάκας και τρυγίας 
# Ούλα οιδηματώδη με αλλαγές στο χρώμα, σχήμα, σύσταση και μέγεθος 
# Αιμορραγία στην ψηλάφηση με τον περιοδοντικό ανιχνευτήρα
# Ανίχνευση περιοδοντικών θυλάκων
# Ακτινογραφική απώλεια οστού

**Συμπτώματα** της **περιοδοντίτιδας**:

Οι ασθενείς με **περιοδοντίτιδα** μπορεί να παρουσιάζουν μερικά από τα ακόλουθα συμπτώματα:

* έντονη αιμορραγία των ούλων κατα τη διάρκεια του βουρτσίσματος των δοντιών ή και αυτόματα
* κακή στοματική αναπνοή
* απογύμνωση των δοντιών - αποκάλυψη ριζών
* πρησμένα ερυθρά ούλα
* διόγκωση των μεσοδόντιων θηλών
* εκροή πύου από τα ούλα
* αλλαγή της θέσης των δοντιών στην οδοντοστοιχία ή κινητικότητα 
* Σε στάδιο προχωρημένης νόσου απώλεια δοντιών

Η περιοδοντίτιδα ανάλογα με την βαρύτητα απώλειας πρόσφυσης διακρίνεται σε αρχόμενη, μέτριας βαρύτητας και προχωρημένη περιοδοντίτιδα και, ανάλογα με την έκταση της νόσου, σε εντοπισμένη και γενικευμένη περιοδοντίτιδα.

**Αντιμετώπιση**

Εκτός από την συμβατική θεραπεία, συμπληρωματική βοήθεια φαίνεται ότι προσφέρει και το Γανόδερμα Λούσιντουμ διότι τα αποτελέσματα ανθρώπινης μελέτης σε 20 ασθενείς με χρόνια περιοδοντίτιδα έδειξαν ότι τo Γανόδερμα Λούσιντουμ μπορεί να χρησιμοποιηθεί ως αντιμικροβιακός παράγοντας. Επίσης, το Γανόδερμα Λούσιντουμ θα μπορούσε ενδεχομένως να ενισχύσει την απόκριση της τοπικής χορήγησης φαρμάκου [1].

## Πηγές
Τα συμπτώματα της περιοδοντιτιδας
# Contemp Clin Dent. 2015 Sep;6(Suppl 1):S248-52. doi: 10.4103/0976-237X.166834. Evaluation of anti-microbial activity of spore powder of Ganoderma lucidum on clinical isolates of Prevotella intermedia: A pilot study. Nayak RN, Dixitraj PT, Nayak A, Bhat K

Κατηγορία:Παθήσεις δοντιών
Κατηγορία:Φλεγμονές
Κατηγορία:Παθήσεις περιοδοντίου
Κατηγορία:Δόντια
Broadcast

Το ***broadcast*** αναφέρεται σε είδος εκπομπής στα δίκτυα υπολογιστών, και συγκεκριμένα στην αποστολή ενός «μηνύματος-πακέτου σε» όλους τους δέκτες που ανήκουν στο υποδίκτυο.

Η εκπομπή μηνυμάτων broadcast γίνεται με την αποστολή μηνύματος στη διεύθυνση broadcast του κάθε δικτύου. 

Γενικά σε όλα τα δίκτυα υπάρχει μία διεύθυνση για εκπομπή μηνυμάτων broadcast. Όταν κάποιο μήνυμα απευθύνεται σε αυτήν τη διεύθυνση θεωρείται ότι αφορά όλους τους κόμβους του αντίστοιχου δικτύου. Με αυτόν τον τρόπο δεν είναι απαραίτητη η δημιουργία ξεχωριστού μηνύματος για κάθε κόμβο.

## Τι χρησιμεύει
Η εκπομπή μηνυμάτων broadcast είναι χρήσιμη όταν κάποιος κόμβος του δικτύου θέλει να πάρει πληροφορίες από τους υπόλοιπους χωρίς να γνωρίζει ποιοι είναι. Όταν κάποιος κόμβος θέλει να πάρει πληροφορίες από έναν ή περισσότερους κόμβους του ίδιου δικτύου θα πρέπει να έχει έναν κατάλογο με τους γειτονικούς κόμβους ή να αρχίσει να στέλνει μηνύματα σε ένα-ένα από τα μέλη του δικτύου για να δει αν θα του απαντήσουν. Αυτή η διαδικασία είναι αρκετά χρονοβόρα και προκαλεί και άλλα προβλήματα.

Το καλύτερο είναι να αποστείλει ένα μήνυμα σε μία διεύθυνση που όποιος το παραλαμβάνει να γνωρίζει ότι πρόκειται για τέτοιου είδους μήνυμα. Πρακτικά αυτό σημαίνει ότι όταν κάποιος κόμβος παραλαμβάνει ένα πακέτο που έχει ως διεύθυνση παραλήπτη τη διεύθυνση broadcast θεωρεί ότι είναι και ο ίδιος παραλήπτης. Στις υπόλοιπες περιπτώσεις απλά απορρίπτει το πακέτο (με κάποιες εξαιρέσεις).

## Ethernet
Στα δίκτυα Ethernet η διεύθυνση broadcast είναι η "FF:FF:FF:FF:FF:FF".

## IPv4
Στο IPv4 κάθε υπολογιστής για να μπορέσει να επικοινωνήσει με τους υπόλοιπους με το πρωτόκολλο IP θα πρέπει να έχει ορίσει 2 αριθμούς:
* τη διεύθυνση IP του και 
* τη μάσκα υποδικτύου (subnet mask)
Αυτά τα δύο καθορίζουν ένα υποδίκτυο (subnet) στο οποίο η πρώτη διεύθυνση είναι το ίδιο το υποδίκτυο και η τελευταία είναι η διεύθυνση εκπομπής broadcast μηνυμάτων.

Για παράδειγμα ένας κόμβος (π.χ. υπολογιστής) με τα στοιχεία:
* IP: 192.168.0.15 και 
* μάσκα υποδικτύου: 255.255.255.0
ανήκει στο υποδίκτυο "192.168.0.0". Θεωρητικά αυτό το δίκτυο περιέχει 256 διευθύνσεις από "192.168.0.0" μέχρι και "192.168.0.255". Στην πράξη όμως η διεύθυνση 192.168.0.0 αποτελεί το "όνομα" του δικτύου και δεν μπορεί να χρησιμοποιηθεί ενώ η διεύθυνση 192.168.0.255 χρησιμοποιείται για την εκπομπή μηνυμάτων broadcast οπότε ούτε και αυτή μπορεί να χρησιμοποιηθεί.

## IPX
Στα δίκτυα που χρησιμοποιούν το πρωτόκολλο IPX της Novell η διεύθυνση FFFFFFFF είναι διεύθυνση για εκπομπή μηνυμάτων broadcast προς όλα τα διαθέσιμα δίκτυα ενώ η εκπομπή μηνυμάτων προς τη διεύθυνση FFFFFFFFFFFF δείχνει ότι το μήνυμα αφορά όλους τους κόμβους του δικτύου.

## Παραπομπές


## Δείτε επίσης
* Προώθηση (υπολογιστές)

Κατηγορία:Αρχιτεκτονική δικτύων
Κατηγορία:Δρομολόγηση
Unicast

Στην μετάδοση δεδομένων ο όρος εκπομπή **unicast** ορίζεται ως η αποστολή πλαισίων από ένα αποστολέα σε ένα και μόνο παραλήπτη δικτύου. 
Ο όρος *Unicast* είναι παραπλήσιος του όρου *[[broadcast]]* που σημαίνει την μεταφορά των ίδιων δεδομένων σε όλους τους δυνατούς σταθμούς - παραλήπτες. Μιά άλλη μέθοδος αποστολή σε συγκεκριμένους παραλήπτες είναι η αποστολή multicasting, η οποία στέλνει δεδομένα σε ενδιαφερόμενους μόνο παραλήπτες χρησιμοποιώντας ειδικές τεχνικές απόδοσης διευθύνσεων.

Τα μηνύματα Unicast χρησιμοποιούνται για όλες τις λειτουργίες του δικτύου όπου απαιτείται μοναδική ή αποκλειστική χρήση ενός πόρου. Σε πολλές περιπτώσεις οι εφαρμογές δικτύων όπου απαιτούν μαζική διανομή δεδομένων έχουν μεγάλο κόστος αν υλοποιηθούν με μεταφορές unicast διότι κάθε σύνδεση απαιτεί την χρήση πόρων του αποστολές και ξεχωριστό εύρος ζώνης για κάθε μεταφορά δεδομένων.

Κατηγορία:Μετάδοση δεδομένων
Κατηγορία:Δίκτυα υπολογιστών
Πρωτάθλημα καλαθοσφαίρισης Γ' εθνικής κατηγορίας ανδρών 1999-2000

**Γ' Ανδρών 1999-2000** 

Η πρώτη φάση της διοργάνωσης διήρκεσε από τις 26 Σεπτεμβρίου έως τις 19 Δεκεμβρίου 1999. Η δεύτερη φάση ξεκίνησε στις 9 Ιανουαρίου και ολοκληρώθηκε στις 16 Απριλίου 2000.


20px|Γ **Βαθμολογία 1ου Ομίλου Βορρά** 20px|Γ






20px|Γ **Βαθμολογία 2ου Ομίλου Βορρά** 20px|Γ






20px|Γ **Βαθμολογία 1ου Ομίλου Νότου** 20px|Γ






20px|Γ **Βαθμολογία 2ου Ομίλου Νότου** 20px|Γ





**Εξωτερικοί σύνδεσμοι**
*Βαθμολογία και Πρόγραμμα Πρωταθλημάτων 1999-00 στην επίσημη ιστοσελίδα της ΕΟΚ.



Κατηγορία:Γ εθνική κατηγορία καλαθοσφαίρισης ανδρών
Πρωταθλημα Ελλαδος Γ Ανδρων 1999 2000
Πρωταθλημα Ελλαδος Γ Ανδρων 1999 2000
Αριστερά του χαβιαριού

Ο γαλλικής προελεύσεως όρος **αριστερά του χαβιαριού** (γαλλικά: *Gauche caviar*) αποδίδεται απαξιωτικά σε μια μερίδα της Αριστεράς όταν θεωρείται ότι τελεί αποξενωμένη από την καθημερινότητα και τα προβλήματα των απλών ανθρώπων και είναι φορέας ιδιότυπου ελιτισμού. Κατά το γαλλικό Λεξικό του Λαρούς, ο όρος δηλώνει αυτή την αριστερά της οποίας ο προοδευτισμός εναγκαλίζεται τις κοσμικότητες και τα κατεστημένα.

## Προέλευση του όρου
Ο όρος χρησιμοποιήθηκε για πρώτη φορά στις αρχές της δεκαετίας του 1980 από τους επικριτές του τότε Γάλλου προέδρου 
Φρανσουά Μιτεράν και του πολιτικού περιβάλλοντός του.

## Χρήση
Στη Γαλλία, η μομφή αυτή έχει αποδοθεί, μεταξύ άλλων, στη Σεγκολέν Ρουαγιάλ κατά τη διάρκεια της προεκλογικής εκστρατείας της (όταν κατηγορήθηκε για φοροδιαφυγή) καθώς και στον μετέπειτα Υπουργό Εξωτερικών της Γαλλίας Μπερνάρ Κουσνέρ. Επίσης, η σύνταξη της International Herald Tribune χαρακτήρισε την εφημερίδα Nouvel Observateur «ημιεπίσημο όργανο της Χαβιαροαριστεράς». Ο πρώην εκδότης του Nouvel Observateur (και νυν της Libération)
Λωράν Ζοφρέν, στο βιβλίο του «Histoire de la gauche caviar» (Εκδόσεις Robert Laffont, 2006), μέμφεται τη μερίδα αυτή της αριστεράς ως ανίκανη να επιλύσει τα κοινωνικά προβλήματα.

Στην Ισπανία, ο όρος (ως *Izquierda caviar*) χρησιμοποιείται συχνά ως συνώνυμος της «μποέμ μπουρζουαζίας»
(ισπ: burguesía bohemia) 
με ακραία προσήλωση στην πολιτική ορθότητα και που αρέσκεται τόσο στην επίδειξη αντισυμβατικότητας όσό και στις πολυτέλειες.

Στο επίσης ισπανόφωνο Περού, ο όρος χρησιμοποιείται ευρέως, μαζί με τον εναλλακτικό όρο *izquierda champagne* (δηλαδή «αριστερά της σαμπάνιας»), από πολιτικούς και δημοσιογράφους, απαξιωτικά, προς αντιπάλους τους.

Στην ελληνική πολιτική αρθρογραφία, ο όρος «Χαβιαροαριστερά» έχει, μεταξύ άλλων συνδεθεί με τις ιδεολογίες «του πολυπολιτισμού, του εθνομηδενισμού και της 
παγκοσμιοποίησης». Άλλοτε, η λέξη χαρακτηρίζει κυρίως τον αριστερό του «λαϊφστάιλ». Κατά τον καθηγητή Ζουράρι, χαβιαροαριστερά σημαίνει «γκλαμουριάρικη ζητιανιά της εξουσίας».

## Παραπομπές


Κατηγορία:Πολιτική ορολογία
Κατηγορία:Ταξική διάκριση
Βεζουβιανίτης

Ο **βεζουβιανίτης** ή βεζουβιανός ή ιδοκράσης (αγγλ. vesuvianite) είναι σωροπυριτικό ορυκτό. Οφείλει το όνομά του στην περιοχή του Βεζούβιου, όπου πρωτοβρέθηκε.

Σχηματίζεται σε ρωγμές κατά τη μεταμόρφωση επαφής ή τοπική μεταμόρφωση ασβεστολίθων. Ανευρίσκεται επίσης σε γρανατικούς γάββρους, σε βασικά και υπερβασικά πετρώματα και σε σερπεντίνες. Δεν είναι συνήθης σε αλκαλικά μαγματογενή πετρώματα.

Σχετίζεται με γροσσουλάριο, διοψίδιο, βολλαστονίτη, επίδοτο, σκαπόλιθο, σπινέλιο και ασβεστίτη.

Ανευρίσκεται σε πολλά σημεία του κόσμου. Εμφανίσεις του με μεγάλους κρυστάλλους υπάρχουν στην Καμπανία (Monte Somma και Βεζούβιος), στο Λάτιο (περιοχή Ariccia), στη *Val di Fassa* του Τρεντίνο στην Άνω Αδίγη (Alto Adige) και το Πιεμόντε της Ιταλίας, στην Ελβετία (Valais), τη Γερμανία, τη Νορβηγία, τα Ουράλια όρη και τη Γιακούτια στη Ρωσία, το Μεξικό, τον Καναδά (Mont Saint-Hilaire, Κεμπέκ) και το Πακιστάν.

Στην Ελλάδα ανευρίσκεται στην Ελάτεια του Νομού Δράμας και τη Μαρώνεια του Νομού Ροδόπης (μελιλιθικές διεισδύσεις).

## Δείτε επίσης
* Κατάλογος ορυκτών
* Κατάλογος ορυκτών των μεταλλείων Λαυρίου

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης
* Handbook of Mineralogy
* Mindat.org
* Webmineral.com
* Mineralenatlas

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0-395-51137-2

## Εξωτερικοί σύνδεσμοι
* 

Κατηγορία:Πολύτιμοι λίθοι
Βεζουβιανιτης
Κατηγορία:Ορυκτά του αργιλίου
Κατηγορία:Ορυκτά του μαγνησίου
Κατηγορία:Ορυκτά του πυριτίου
Ιστός

Ο **ιστός**  είναι ένα σύνολο συνδεδεμένων επιμέρους δομών, που συνυπάρχουν με συγκεκριμένη διάταξη, και που σχηματίζουν μια ανώτερη δομή. Όταν μέσω των συνδέσεων υπάρχει δυνατότητα παροχής ύλης, ενέργειας ή πληροφορίας ο ιστός λέγεται και **δίκτυο**.

Πιο συγκεκριμένα, ο όρος **ιστός** μπορεί να αναφέρεται:
* ιστός κυττάρων στη Βιολογία
* στον παγκόσμιο ιστό υπολογιστών και δικτύων στην Επιστήμη των υπολογιστών (Πληροφορική)
** στο διαδίκτυο καταχρηστικά.
* κατάρτι ή άρμπουρο πλοίου
* κοντάρι σημαίας
* ιστός αράχνης
* στις Εκδόσεις Ιστός, έναν σύγχρονο Ελληνικό εκδοτικό οίκο στην Κωνσταντινούπολη

## Εξωτερικοί σύνδεσμοι
Στοματικό επιθήλιο

Το ** στοματικό επιθήλιο** μαζί με το υποκείμενο χόριο αποτελούν τον στοματικό βλεννογόνο που επαλείφει τη στοματική κοιλότητα απο το ερυθρό κράσπεδο των χειλέων έως τα παρίσθμια και τις αμυγδαλές. Το επιθήλιο του στόματος μπορεί να είναι κερατινοποιημένο, παρακερατινοποιημένο ή μή παρακερατινοποιημένο ανάλογα με το αν φέρει την κερατίνη στιβάδα ή όχι. Γενικότερα το επιθήλιο του στόματος παρουσιάζει έντονη προσαρμοστική ικανότητα στις πιέσεις που ασκούνται στη στοματική κοιλότητα κατά τη μάσηση, την κατάποση, την ομιλία κ.τ.λ.

Οπως κάθε επιθήλιο έτσι και το στοματικό παρουσιάζει μια χαρακτηριστική δομή κυττάρων. Το επιθήλιο του στόματος αποτελείται από 4 στιβάδες κυττάρων:
* Βασική στιβάδα η οποία αποτελείται απο μία ή δύο σειρές κυβοειδών ή κυλινδρικών κυττάρων.Η βασική στιβάδα αποτελεί τον τροφοδότη του επιθηλίου μέσω της ωρίμανσης και της διαφοροποίησης των κυττάρων.
* **Ακανθωτή στιβάδα** που αποτελείται απο πολλές σειρές πολυεδρικών κυττάρων.Η ακανθωτή στιβάδα αποτελεί την παχύτερη στιβάδα του επιθηλίου και τα κύττταρά της φέρουν στο κυτταρόπλασμά τους ένα οργανίδιο που ονομάζεται μεμβρανικό κοκκίο ή σωμάτιο Odland.
* **Κοκκώδης στιβάδα** που αποτελείται απο σειρές μεγάλων και αποπλατυσμένων κυττάρων που στο κυτταρόπλασμά τους φέρουν βασεόφιλα κοκκία τα οποία ονομάζονται κοκκία κερατοϋαλίνης.

Η ανώτερη στιβάδα του στοματικού επιθηλίου ονομάζεται κερατίνη και η διαμόρφωση των κυττάρων της σχετίζεται με το είδος του επιθηλίου:
* **Κερατινοποιημένο επιθήλιο** με χαρακτηριστική εμφάνιση κερατίνης στιβάδας όπου τα κύτταρα είναι έντονα αποπλατυσμένα και απύρηνα.
* **Παρακερατινοποιημένο επιθήλιο** όπου τα κύτταρα είναι αποπλατυσμένα με πυκνωτικούς πυρήνες, ενώ η κοκκώδης στιβάδα απουσιάζει.
* **Μη κερατινοποιημένο επιθήλιο** όπου τα κύτταρα παρουσιάζουν διαυγές κυτταρόπλασμα και το επιθήλιο χαρακτηρίζεται απο την ύπαρξη της ενδιάμεσης και της επιπολής στιβάδας χωρίς τη διακριτή εμφάνιση της βασικής, ακανθωτής και κοκκώδους στιβάδας.

## Βιβλιογραφία
* K. Moharamzadeh, I.M. Brook, R. Van Noort, A.M. Scutt and M.H. Thornhill: «Tissue-engineered Oral Mucosa: A Review of the Scientific Literature», *J. Dent. Res.*, τόμ. 86(2), σσ. 115-124, 2007
* Α.Επιβατιανός: *Ιστολογία του βλεννογόνου του στόματος - Στοιχειώδεις βλάβες και βασικές ιστοπαθολογικές αλλοιώσεις του*, 2003, Εκδόσεις University Studio Press, Θεσσαλονίκη, σελ.13-23
* Παν. Χ. Παπαναγιώτου: *Στοματολογία - Διάγνωση και Θεραπεία νοσημάτων βλεννογόνου στόματος*, 2002, Εκδόσεις Φωτοτυπωτική, θεσσαλονίκη, σσ. 22-26

Κατηγορία:Οδοντιατρική
Κατηγορία:Ανατομία ζώων
Ώρα Ανατολικής Ευρώπης

Η **Ώρα Ανατολικής Ευρώπης**, στα Αγγλικά **Eastern European Time** ή **EET**, είναι ζώνη ώρας που βρίσκεται δύο ώρες μπροστά από τη UTC και χρησιμοποιείται σε χώρες της Ευρώπης, της Βόρειας Αφρικής και της Μέσης Ανατολής.

## Χρήση
Μια χώρα χρησιμοποιεί την Ώρα Ανατολικής Ευρώπης καθ' όλη τη διάρκεια του έτους:
*  Λιβύη

Οι παρακάτω χώρες ή περιοχές τη χρησιμοποιούν κατά τη διάρκεια του χειμώνα:

**Βόρεια Ευρώπη**
*  Φινλανδία, σε χρήση από το 1921

**Ανατολική Ευρώπη**
*  Λευκορωσία, σε χρήση από την περίοδο 1922-1930, ως μέρος της ΕΣΣΔ, και ξανά από το 1991, ως ανεξάρτητη χώρα
*  Μολδαβία, σε χρήση από την περίοδο 1924-1940, ως μέρος της ΕΣΣΔ, και ξανά από το 1991, ως ανεξάρτητη χώρα
*  Ουκρανία, σε χρήση από την περίοδο 1924-1930, ως μέρος της ΕΣΣΔ, και ξανά από το 1990, ως ανεξάρτητη χώρα

**Βαλτικές Χώρες**
*  Εσθονία, σε χρήση από την περίοδο 1921-1940, ως μέρος της ΕΣΣΔ και ξανά από το 1989, ως ανεξάρτητη χώρα
*  Λετονία, σε χρήση από την περίοδο 1926-1940, ως μέρος της ΕΣΣΔ και ξανά από το 1989, ως ανεξάρτητη χώρα
*  Λιθουανία, σε χρήση από το 1920, ως μέρος της ΕΣΣΔ και από το 1989, ως ανεξάρτητη χώρα με διακοπή χρήσης το διάστημα 1998-1999

**Μέση Ανατολή**
*  Αίγυπτος
*  Ισραήλ, εφαρμόστηκε από την ανεξαρτησία της χώρας, το 1948
*  Κράτος της Παλαιστίνης, εφαρμόστηκε, παράλληλα με το Ισραήλ, το 1948
*  Κύπρος, εφαρμόστηκε από την ανεξαρτησία του Νησιού, από το Ηνωμένο Βασίλειο, το 1960
*  Λίβανος
**Ανατολικά Βαλκάνια**
*  Βουλγαρία, από το 1894
*  Ελλάδα, από το 1916
*  Ρουμανία, από το 1931

Ευρωπη
Ωρα
Πλάτανος του Κερ

Ο **πλάτανος του Κερ** (*Platanus kerrii*) είναι κάτι σαν ανώμαλο είδος της οικογένειας των πλατανιδών, που απαντάται στη Νοτιοανατολική Ασία και διαφέρει από τα υπόλοιπα είδη στο ότι είναι αειθαλής και στο ότι τα στελέχη των φύλλων του δεν επισυνάπτονται στη βάση τους.

Η προέλευση της ονομασίας του είδους αυτού οφείλεται στον Α.Φ.Τ. Κερ, ο οποίος συνέλεξε δείγματά του στο Λάος το 1932.

## Παραπομπές


Κατηγορία:Πλατανοειδή
Κατηγορία:Χλωρίδα της Νοτιοανατολικής Ασίας
Ώρα Κεντρικής Ευρώπης

Η **Ώρα Κεντρικής Ευρώπης**, στα Αγγλικά **Central European Time** ή **CET**, είναι ζώνη ώρας που βρίσκεται μια ώρα μπροστά από τη UTC και χρησιμοποιείται στις περισσότερες χώρες της Ευρώπης καθώς και σε κάποιες της Βόρειας Αφρικής.

## Χρήση
### Στην Ευρώπη
Οι παρακάτω χώρες και περιοχές χρησιμοποιούν την Ώρα Κεντρικής Ευρώπης μόνο κατά τη διάρκεια του χειμώνα, από τη 1:00 UTC της τελευταίας Κυριακής του Οκτωβρίου μέχρι τη 1:00 UTC της τελευταίας Κυριακής του Μαρτίου:

* Άγιος Μαρίνος, από το 1976
* Αλβανία, από το 1975
* Ανδόρρα, από το 1984
* Αυστρία, από το 1980
* Βατικανό, από το 1966
* Βέλγιο, rαπό το 1980
* Βοσνία και Ερζεγοβίνη, από το 1983
* Γαλλία (μητροπολιτική), από το 1976
* Γερμανία, από το 1980
* Γιβραλτάρ, από το 1982
* Δανία (μητροπολιτική), από το 1980
* Ελβετία, από το 1981

* Ιταλία, από το 1966
* Ισπανία (εκτός των Καναρίων Νησιών), από το 1974
* Κάτω Χώρες (μητροπολιτική), από το 1977
* Κόσοβο, από το 1983
* Κροατία, από το 1983
* Λίχτενσταϊν
* Λουξεμβούργο, από το 1977
* Μάλτα, από το 1974
* Μαυροβούνιο, από το 1983
* Μονακό, από το 1976
* Νορβηγία, από το 1980
* Ουγγαρία, από το 1980
* Βόρεια Μακεδονία, από το 1983
* Πολωνία, από το 1977
* Σερβία, από το 1983
* Σλοβακία, από το 1979
* Σλοβενία, από το 1983
* Σουηδία, από το 1980
* Τσεχία, από το 1979

### Στην Αφρική
Η Αλγερία και η Τυνησία χρησιμοποιούν την Ώρα Κεντρικής Ευρώπης καθ' όλη τη διάρκεια του έτους.

Ευρωπη
Αρχή της επαλληλίας

Η **αρχή της επαλληλίας** ή **αρχή της υπέρθεσης** είναι μια πολύ βασική αρχή στην φυσική και τη θεωρία συστημάτων. Σύμφωνα με αυτήν, για κάθε γραμμικό σύστημα το ολικό αποτέλεσμα ενός φαινομένου που αποτελείται από επί μέρους φαινόμενα, είναι ίσο με το άθροισμα των αποτελεσμάτων των επί μέρους.

## Εφαρμογές
### Δυναμική
Εάν σε ένα σώμα εφαρμόζονται οι δυνάμεις \overrightarrow F_1,\overrightarrow F_2, \overrightarrow F_3,\dots τότε το σώμα θα κινηθεί σαν να εφαρμόζεται στο σώμα η δύναμη \overrightarrow F = \overrightarrow F_1 + \overrightarrow F_2 + \overrightarrow F_3 + \dots

### Ηλεκτρισμός
Το ηλεκτρικό δυναμικό δηλαδή σε ένα σημείο, θα είναι το αλγεβρικό άθροισμα των επιμέρους δυναμικών που οφείλονται στα διάφορα φορτία-πηγές κοντά σε αυτό το σημείο. Θα είναι δηλαδή

: V = V(A) + V(B) + V(C)+ \dots = -\frac{1}{4 \pi \epsilon_0} \sum_{i=1}^{n} \frac{Q_{\pi i}}{r_i} όπου:
* Q_{\pi i} είναι το φορτίο της πηγής i
* \epsilon_0 διηλεκτρική σταθερά του κενού
* r_i η απόσταση του i-οστού φορτίου από το σημείο.

### Βαρύτητα
Όπως στη δυναμική και στον ηλεκτρισμό, έτσι και στην βαρύτητα, το ολικό δυναμικό δίνεται από το άθροισμα των επιμέρους δυναμικών. Συγκεκριμένα, το ολικό δυναμικό *n* σωμάτων που βρίσκονται υπό το βαρυτικό πεδίο της Γης, δίδεται από την σχέση

: V=V(A) + V(B) + V(C)+ \dots = -G M_{\Gamma}\left(\frac{1}{r_A}\right)-G M_{\Gamma}\left(\frac{1}{r_B}\right)-G M_{\Gamma}\left(\frac{1}{r_C}\right) - \dots

και μετά από πράξεις προκύπτει η τελική σχέση:

: V=-G M_{\Gamma}\sum_{i=1}^{n} \frac{1}{r_i} όπου:
* G η σταθερά της Βαρύτητας
* M_{\Gamma} Η μάζα της Γης
* r_i η απόσταση του σημείου στο οποίο υπολογίζουμε το δυναμικό, από το κέντρο μάζας της Γης

## Εξωτερικοί σύνδεσμοι
*Η Αρχή της υπέρθεσης (ή της επαλληλίας) , κεφ. 3.1, Σημειώσεις  μαθήματος "Κυματικά Φαινόμενα στο Θαλάσσιο Περιβάλλον", Σχολή Ναυπηγών Μηχανικών ΕΜΠ
*Νικόλαος Βουδούκης, Αρχές και βασικά θεωρήματα κυκλωμάτων, oktonia.com

Κατηγορία:Θεμελιώδεις έννοιες της φυσικής
Κατηγορία:Κυματικά φαινόμενα
Κατηγορία:Συστημική θεωρία
Κατηγορία:Μαθηματική φυσική
Πλάτανος της Καλιφόρνιας

Ο **πλάτανος της Καλιφόρνιας**, γνωστός επίσης με το όνομα **Western Sycamore** ή **Aliso**, είναι ένα είδος πλατάνου, με την επιστημονική βοτανολογική ονομασία *Platanus racemosa* (Πλάτανος ο βοτρυώδης). Διαθέτει παλαμοειδή φύλλα με λοβούς, σφαιρικούς καρπούς και κορμό που ξεφλουδίζεται σε μεγάλες φλούδες. Στην καθομιλουμένη ονομάζεται επίσης "buttonball" ή "buttonwood".

Ο πλάτανος της Καλιφόρνιας έχει πολύ μεγάλα φύλλα. Ο κορμός του διαιρείται σε αρκετούς μεγάλους, δευτερεύοντες βραχίονες. Έχει καφετιά και λευκά στίγματα, που σκουραίνουν, καθώς αναπτύσσεται το δέντρο. Συνήθως, απαντάται σε υγρές περιοχές και στις κοίτες ποταμών. Το σκληρό και παχύ του ξύλο δύσκολα μπορεί να κοπεί και να υποστεί επεξεργασία. Χρησιμοποιείται σε πολλές δραστηριότητες, για παράδειγμα ως βάση για την κοπή κρέατος. Οι καρποί του τρέφουν πολλά μικρά πουλιά, ενώ τα κλαδιά και τα φύλλα του αποτελούν τροφή για πολλά θηλαστικά.

## Αναφορές

*H. Mifflin, *The American Heritage Dictionary of the English Language*, Dell Publishing, 1994 ISBN 0-440-21861-6.

Κατηγορία:Πλατανοειδή
Κατηγορία:Χλωρίδα της Βόρειας Αμερικής
Κατηγορία:Καλιφόρνια
Βολταΐτης

Ο **βολταΐτης** είναι ένυδρο θειικό άλας του σιδήρου και του καλίου. Ονομάστηκε έτσι προς τιμή του Ιταλού φυσικού, πρωτοπόρου της έρευνας στον Ηλεκτρισμό Αλεσάντρο Βόλτα (Alessandro Giuseppe Antonio Anastasio Volta, 1745-1827).

Ανευρίσκεται σε ηφαιστειακές φουμαρόλες και σολφατάρες, καθώς και σε ηφαίστεια λάσπης. Είναι, επίσης, προϊόν εξαλλοίωσης αποθέσεων σιδηροπυρίτη, ιδιαίτερα σε ξηρά κλίματα, όπου μπορεί να προκύψει και ως προϊόν υστερομεταλλευτικής δραστηριότητας. Σχηματίζει παραμικτική σειρά με τον ζινκοβολταϊτη (ψευδαργυρούχο παραλλαγή του,  K2(Zn,Fe2+,Mn)5Fe33+Al(SO4)12·18H2O).

Σχετίζεται με αλοτριχίτη, πικερινγκίτη, αλουνογενή, ρομερίτη, εξαϋδρίτη, κοκιμβίτη, κοπιαπίτη, κραουσίτη, ιαροσίτη και μελαντερίτη.

Ανευρίσκεται στο σύμπλεγμα «Σόμμα - Βεζούβιου», τη Σικελία και την Τοσκάνη στην Ιταλία, το ορυχείο «Σκουριώτισσα» της Κύπρου, την Ουγγαρία, τη Σλοβακία, τη Βόρεια Ρηνανία-Βεστφαλία, τη Σαξονία και τη Θουριγγία στη Γερμανία, στο Ντουράνγκο του Μεξικού, την περιοχή Ποτοσί της Βολιβίας, την Αντοφαγάστα της Χιλής, την Καταμάρκα της Αργεντινής, την Κίνα, τη Νότια Κορέα και τις Πολιτείες Καλιφόρνια, Γιούτα, Κεντάκι, Αριζόνα και Νέο Μεξικό των ΗΠΑ.

Στην Ελλάδα ανευρίσκεται στα ορυχεία της περιοχής «Πλάκα» του Λαυρίου.

## Πηγές
*Handbook of Mineralogy
*Mindat.org
*Mineralienatlas

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Κατηγορία:Ένυδρα άλατα
Βολταϊτης
Κατηγορία:Ορυκτά του καλίου
Κατηγορία:Ορυκτά του σιδήρου
Παγκόσμιο πρωτάθλημα Φόρμουλα 1 (1954)

Το 1954 διεξήχθη το **5ο Παγκόσμιο πρωτάθλημα της [[Φόρμουλα 1]]**. Ξεκίνησε στις 17 Ιανουαρίου από την Αργεντινή και ολοκληρώθηκε στις 24 Οκτωβρίου, στην Ισπανία, μετά από 9 αγώνες. Νικητής ήταν ο Χουάν Μανουέλ Φάντζιο.

## Σύνοψη
thumb|right|170px|Η Mercedes-Benz W 196, Μουσείο "Juan Manuel Fangio", Balcarce, Αργεντινή
Τη χρονιά αυτή υπήρχαν σημαντικές αλλαγές στους κανονισμούς, με τη FIA να επιτρέπει τη χρησιμοποίηση αυτοκινήτων με κινητήρα 2,5 λίτρων. Από το Γαλλικό γκραν πρι, η Μερτσέντες αποφασίζει την επιστροφή της στο πρωτάθλημα, με ένα αυτοκίνητο διαφορετικό από ό,τι είχε εμφανιστεί μέχρι τότε από άποψη σχεδίασης. Η Mercedes-Benz W 196 είχε οκτακύλινδρο κινητήρα 2,5 λίτρων, ενώ οι ρόδες ήταν καλυμμένες. Ο Φάντζιο ξεκίνησε δυναμικά το πρωτάθλημα αγωνιζόμενος με την ομάδα της Maserati, σημειώνοντας δύο νίκες στα πρώτα δύο Ευρωπαϊκά γκραν πρι, εν αναμονή της εισόδου της Μερτσέντες. Από εκεί και μετά, πέρασε στην ομάδα της Μερτσέντες με την οποία νίκησε στο Γαλλικό γκραν πρι. Η Φερράρι με τον Γκονσάλες νίκησε στο Σίλβερστόουν, εκμεταλλευόμενη τα προβλήματα που δημιουργούσε το πρωτοποριακό κατά τ' άλλα αμάξωμα στη Μερτσέντες. Η τελευταία παρουσίασε από τη Γερμανία ένα νέο μοντέλο, με ελαφρές διαφορές στο αμάξωμα, με το οποίο ο Φάντζιο νίκησε στο Γερμανικό, το Ελβετικό και το Ιταλικό γκραν πρι. Στο τελευταίο γκραν πρι στην Ισπανία, νικητής ήταν ο Μάικ Χόθορν με Φερράρι. Στο Ιντιανάπολις 500 νικητής ήταν για δεύτερη συνεχόμενη φορά ο Μπιλ Βούκοβιτς.

## Αγώνες
Σε σχέση με την προηγούμενη χρονιά, το γκραν πρι Ισπανίας, αντικατέστησε τον αγώνα στην Ολλανδία.

Οι νικητές ανά αγώνα:

## Βαθμολογία
Οι κανόνες ήταν οι ίδιοι με τις προηγούμενες χρονιές. Οι 5 πρώτες θέσεις βαθμολογούνταν με 8, 6, 4, 3 και 2, ενώ 1 επιπλέον βαθμό έπαιρνε ο οδηγός με τον ταχύτερο γύρο. Σε περίπτωση αντικατάστασης του οδηγού με άλλον, ή όταν δύο ή περισσότεροι οδηγοί έκαναν τον ταχύτερο γύρο στον αγώνα, μοιράζονταν τους βαθμούς. Μόνο τα καλύτερα 5 αποτελέσματα μετρούσαν στη τελική βαθμολογία κάθε οδηγού. Από τους 87 οδηγούς που πήραν μέρος, οι παρακάτω 25 κατάφεραν να πάρουν βαθμούς, ενώ συνολικά 55 κατάφεραν να τερματίσουν σε κάποιο από τους αγώνες. 

## Παραπομπές


## Εξωτερικοί σύνδεσμοι
* 

1954
Κατηγορία:Μηχανοκίνητος αθλητισμός το 1954
Ευρώπη (ύμνος)

**Ευρώπη** είναι ο εθνικός ύμνος της Δημοκρατίας του Κοσσυφοπεδίου Η μουσική είναι σύνθεση του Μεντί Μενγκίκι (Mendi Mengjiqi). Ο ύμνος δεν έχει στίχους. Καθιερώθηκε στις 11 Ιουνίου του 2008. Η επιλογή του ύμνου έγινε με το κριτήριο να μην συμπεριλαμβάνει αναφορά σε κάποια εθνοτική ομάδα. Την απόφαση για την υιοθέτηση του ύμνου έλαβε η Συνέλευση του Κοσόβου, με 72 βουλευτές να ψηφίζουν υπέρ και 15 κατά της επιλεγμένης σύνθεσης. Υπήρχαν επίσης πέντε αποχές.

## Διαγωνισμός για τον ύμνο
Στις 12 Μαρτίου του 2008 η Συνέλευση ανακοίνωσε έναν ανοικτό διαγωνισμό για την επιλογή ύμνου στον Τύπο στην Πρίστινακαι επίσης στον επίσημο ιστότοπο της Συνέλευσης. Ανάμεσα στους όρους ήταν και ότι η σύνθεση έπρεπε να είναι ξεχωριστή, μία και αρχική και ότι η διάρκεια του ύμνου δεν θα έπρεπε να είναι λιγότερη από 30 δευτερόλεπτα και μεγαλύτερη από 60 δεύτερα. Επίσης, θα  μπορούσε να είναι σε οποιαδήποτε γλώσσα από εκείνες του Κοσόβου.

Τελικά όμως δεν επιλέχθηκε τελικά ύμνος με κείμενο  και η κυβέρνηση τόνισε ότι καμία εθνοτική ομάδα δεν θα έπρεπε να συμπεριληφθεί στον ύμνο, καθώς το Κοσσυφοπέδιο είναι "δημοκρατική, κοσμική και πολυεθνική δημοκρατία". Παρόμοιο πρόβλημα προέκυψε κατά την επιλογή της σημαίας. 

## Άλλοι υποψήφιοι ύμνοι
### Η Ωδή στη Χαρά
Η "Ωδή στη Χαρά", ο ύμνος της Ευρωπαϊκής Ένωσης, παίχθηκε κατά την επίσημη ανακήρυξη της ανεξαρτησίας του Κοσόβου, στις 17 Φεβρουαρίου του 2008. Η προσωρινή κυβέρνηση αποφάσισε να πράξει έτσι ως φόρο τιμής στην ΕΕ σε αναγνώριση των προσπαθειών της για την ανεξαρτησία.

### Ύμνος στη Σημαία (Himni i Flamurit)
Ο "Ύμνος στη Σημαία", εθνικός ύμνος της Αλβανίας, χρησιμοποιήθηκε ευρέως στο Κόσοβο, μαζί με άλλα αλβανικά εθνικά σύμβολα. Ήταν επίσης ο ύμνος της ανεπίσημης Δημοκρατίας του Κοσόβου (1990–2000), όταν η επαρχία τέθηκε υπό τον έλεγχο των Ηνωμένων Εθνών.

### Όταν ξεκίνησε η πολεμική κραυγή στο Κόσοβο (Kur ka ra kushtrimi n'Kosovë)
Το τραγούδι "Kur ka ra kushtrimi n'Kosovë" του  Ραούφ Δόμι προτάθηκε από τον πρώην ηγέτη του Κοσόβου, Ιμπραχίμ Ρουγκόβα ως ύμνος, το 2000. Ωστόσο, δεν είχε παρθεί τότε καμία απόφαση. Οι στίχοι του ύμνου είναι στην αλβανική γλώσσα.

## Παραπομπές


## Εξωτερικοί σύνδεσμοι
* Πλήρεις επίσημοι κανονισμοί του διαγωνισμού
* Ορχηστρική έκδοση του εθνικού ύμνου του Κοσσυφοπεδίου

Κοσσυφοπεδιο
Κατηγορία:Κοσσυφοπέδιο